ມີ 2 ຄົນເສຍຊີວິດໃນ ການຕໍ່ສູ້ໃນເຂດກາຊາ
ວິທະຍຸອິສະຣາແອລລາຍງານວ່າ ໄດ້ມີການຂໍຮ້ອງໃຫ້ປະຊາຊົນ ໃນເຂດທ້ອງຖິ່ນ ພາກັນຢູ່ ແຕ່ໃນເຮືອນ.
ເຈົ້າໜ້າທີ່ອິສະຣາແອລກ່າວວ່າ ການຍິງຕໍ່ສູ້ກັນ ລະຫວ່າງ ທະຫານຂອງ ຕົນແລະພວກຫົວຮຸນແຮງໃນເຂດກາຊາ ໃກ້ໆບໍລິເວນຊາຍແດນອິສະຣາແອລ ທີ່ຕິດກັບເຂດກາຊາ ນັ້ນ ເຮັດໃຫ້ຊາວປາແລສໄຕນ໌ 2 ຄົນເສຍຊີວິດ ກອງທັບອິສະຣາແອລ ກ່າວໃນວັນອັງຄານມື້ນີ້ວ່າ ທະຫານ ຂອງຕົນບໍ່ມີ ຜູ້ໃດໄດ້ຮັບອັນຕະລາຍ ຕຳຫຼວດອິສະ ຣາແອລກ່າວວ່າ ເວລານີ້ ທາງບາງສາຍ ທີ່ຢູ່ໃກ້ໆບໍລິເວນ ຊາຍແດນໄດ້ຖືກປິດສຳລັບການສັນຈອນໄປມາ ວິທະຍຸອິສະຣາແອລລາຍງານວ່າ ໄດ້ມີການຂໍຮ້ອງໃຫ້ປະຊາຊົນໃນເຂດ ທ້ອງຖິ່ນ ພາກັນ ຢູ່ແຕ່ໃນເຮືອນ ຄວາມຮຸນແຮງທີ່ວ່ານີ້ໄດ້ມີຂຶ້ນ ຫຼັງຈາກໜ່ວຍກ້າຕາຍຂອງອິສະຣາແອລ ໄດ້ບຸກໂຈມຕີ ກຳປັ່ນລຳນຶ່ງຂອງເຕີກກີ ທີ່ພວມແລ່ນຢູ່ໃນເຂດທະເລເມດີແຕເຣ ນຽນທີ່ເປັນເຫດໃຫ້ມີ ຜູ້ເສຍຊີວິດຢ່າງນ້ອຍ 9 ຄົນແລະບາດເຈັບອີກ 10 ກວ່າ ຄົນໃນມື້ວັນຈັນວານນີ້